《次韵石秀叔慈云逃席自解》
宋代·陈著

山林幸自绝尘氛，旧事谁嗟散幅裙。
方外老交心似水，坐中高论气腾云。
杯盘引兴真相率，钟鼓催晨醉不闻。
但愿长留风月主，从今径造免移文。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。